ธปท.นำข้อกังวลแบงก์ถกคลังสัปดาห์หน้า
ธปท.เตรียมนำข้อกังวลของแบงก์ในเรื่องการเก็บเงินนำส่งสูงกว่า 0.4% ใช้หนี้กองทุนฟื้นฟูฯ กระทบความสารถในการแข่งขันการทำธุรกิจแบงก์เข้าถกคลังสัปดาห์หน้า
13 ม.ค. 2555

ธปท.เตรียมนำข้อกังวลของแบงก์ในเรื่องการเก็บเงินนำส่งสูงกว่า 0.4% ใช้หนี้กองทุนฟื้นฟูฯ กระทบความสารถในการแข่งขันการทำธุรกิจแบงก์เข้าถกคลังสัปดาห์หน้า  
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า ธปท.จะนำข้อกังวลของสมาคมธนาคารพาณิชย์ ที่ได้จากการหารือเมื่อค่ำวันที่ 12 ม.ค. ที่ผ่านมา ในเรื่องการเก็บเงินนำส่งที่อาจจะมากกว่าปัจจุบันที่ 0.4% กับธนาคาพาณิชย์เพื่อใช้หนี้อกองทุนเพื่อการฟื้นฟูและพัฒนาระบบสถาบันการเงิน(กองทุนฟื้นฟูฯ) แต่ไม่เก็บธนาคารเฉพาะกิจของรัฐ อาจทำให้เกิดความลักลั่น ไม่ยุติธรรมในการแข่งขัน ทำให้กลไกลตลาดบิดเบือนเข้าหรือกับกระทรวงการคลังในสัปดาห์หน้า  
“เรื่องเหล่านี้เป็นข้อกังวลของธนาคารที่เรารับทราบมา ซึ่งเราจะได้นำเรื่องนี้เข้าหารือในที่ประชุม คณะกรรมนโยบายสถาบันการเงิน (กนส.) ในวันที่ 13 ม.ค.นี้แล้ว และกนส.ก็มีมติให้นำความเห็นและข้อกังวลเหล่านี้ไปเสนอกับรมว.คลังในการหารือกันในสัปดาห์หน้าต่อไป เพื่อจะได้พิจารณาแนวทางแก้ไขร่วมกันด้วย” นายประสารกล่าว 
ทั้งนี้ การเก็บเงินนำส่งเพื่อให้ได้รับการคุ้มครองเงินฝากของธนาคารพาณิชย์ 0.4% สูงกว่าธนาคารพาณิชย์ในกลุ่มประชาคมเศรษฐกิจอาเซียน(เออีซี) ทำให้มีต้นทุนในการแข่งขันทำธุรกิจสูงกว่า ขณะเดียวกันธนาคารเฉพาะกิจของรัฐก็ไม่ต้องนำส่งเงินเข้าสถาบันคุ้มครองเงินฝากแต่ก็ได้รับการคุ้มครองเงินฝากตามกฎหมาย ฉะนั้น การเก็บเงินนำส่งเพื่อคุ้มครองเงินฝากและเงินนำส่งเพื่อใช้หนี้กองทุนฟื้นฟูฯด้วย จึงทำให้เกิดความได้เปรียบเสียเปรียบในการแข่งขันระหว่างธนาคารพาณิชย์และธนาคารเฉพาะกิจของรัฐมากขึ้น